Author: Branislav Lovrenski
Born: 1935
Died: 1991
Bio: Rođen 04.12.1935. u Beogradu,na Čukarici, od oca Miloša Lovrenskog i majke Nadežde (rođene Tereza Fridl),takođe Čukaričana,kao jedno od petoro dece. 
Detinjstvo i mladost proveo je na Banovom brdu,gde je završio Osnovnu školu "Matija Ban"-(danas OŠ "Josif Pančić" )i pohađao Trinaestu beogradsku gimnaziju.Studirao je svetsku književnost. 
Književnošću je rano počeo da se bavi.Napisao je ukupno 18 knjiga,pretežno omladinskih i humorističkih romana,sam, ili sa svojim prijateljem Milošem Tasićem,advokatom (po sopstvenoj izjavi: "...Ja pišem samo obične priče iz života,šaljive i vesele,koje ne mogu nikome da naškode" ).Napisao je i desetak radio-drama za decu,emitovanih na Radio Beogradu("Kako živi bioskop","Zatočenici ostrva Figarole","Klepetuša na žici","Čovek pod kišobranom","Ljiljana iza zavese","Saturnov prsten","Pronalazač u zanosu".
Sarađivao je u "Vetrenjači","Zmaju",Radio Beogradu-nekada veoma poznate emisije "Veseli utorak","Dobro jutro,deco"),radio u Beogradskoj nedelji, Radio Sarajevu, RTV Reviji,Reviji "Selo","Politika Express"-u. Za roman "Sakate ptice" 1965 godine,u izdanju beogradske "Prosvete",dobio je književnu nagradu iste godine.Njegova dela pisana za decu deo su više antologija i lektire za osnovnu školu. 
Život je proveo u brojnoj široj porodici a i kao boem,gostujući skoro svakodnevno u "Bermudskom trouglu"-između kafana "Šumatovac"-"Pod lipom" i Grmeč" u Beogradu koga više nema. Umro je iznenada 1991.u Dobroti kod Kotora,na letovanju,u svojoj 56.godini. --